Ericu950/Stoicheia-meter-silver huggingface dataset:
ὀδμὴ δαἶψα θάλασσαν ἐπέδραμε λειριόεσσα
κικλήσκουσ ἀγέλας πολυειδέας οἱ δἐφέπονται
πνοιῇ νηδυμίῃ δεδονημένοι ὦκα δὲ κύρτος
πίμπλαται ἀγρευτῆρι φέρων εὔθηρον ἀμοιβήν
Σάλπαι δἰκμαλέοις μὲν ἀεὶ φύκεσσι μάλιστα
πλώει μὲν προτέροισιν ἐν ἤμασιν εἰς ἕνα χῶρον
ἀσπαλιεύς αἰεὶ δὲ μετ οἴδμασι λᾶας ἵησι
χερμάδας ἁψάμενος πέρι φύκια τηλεθόωντα
ἀλλ ὅτε δὴ πέμπτη μὲν ἴδῃ πόνον ἠριγένεια
σάλπαι δἀγρόμεναι κεῖνον πόρον ἀμφινέμωνται
τῆμος ἐπεντύνει κύρτου δόλον ἐν δέ οἱ εἴσω
φύκεσιν εἰλομένους λᾶας βάλεν ἀμφὶ δὲ ποίας
εἰναλίας στομίοισιν ἐδήσατο τῇσι γάνυνται
σάλπαι τἠδ ὅσσοι βοτανηφάγοι ἰχθύες ἄλλοι
οἳ τότ ἀγειρόμενοι ποίας φάγον αὐτὰρ ἔπειτα
ἐς μυχὸν ἠΐχθησαν ὁ δαὐτίκα κύρτον ἀνέλκει
ῥίμφα μεταπλώσας σιγῇ δέ οἱ ἄνυται ἔργον
ἀνδράσι τἀφθόγγοισι καὶ ἀσμαράγοις ἐλάτῃσι
σιγὴ γὰρ πάσαις μὲν ὀφέλσιμος ἔπλετο θήραις
ἔξοχα δἐν σάλπῃσιν ἐπεὶ μάλα τῇσι νόημα
πτοιαλέον πτοίη δὲ πόνον δύσθηρον ἔθηκε
τρίγλης δοὔτινα φημί χερειοτέρῃσιν ἐδωδαῖς
τέρπεσθαι πᾶσαν γὰρ ἄσιν ἁλός ἥν κε κίχῃσι
φέρβεται ἱμείρει δὲ δυσαέος ἔξοχα δαιτός
σώμασι δἐκπάγλως ἐπιτέρπεται ἀνδρομέοισι
πυθομένοις εὖτ ἄν τιν ἕλῃ στονόεσσα θάλασσα
τῷ καί μιν δελέασσιν ἀποπνείουσιν ἀϋτμὴν
ῥηϊδίως ἕλκουσιν ὅσα πνέει ἐχθρὸν ἄημα
εἴκελα δὲ τρίγλῃσιν ὕεσσί τε φημί τετύχθαι
ἤθεα φυρομένοισιν ἀεὶ περὶ γαστέρος ὁρμήν
ἄμφω δαἱ μὲν ἔασι διάκριτοι ἐν νεπόδεσσιν
οἱ δἐνὶ χερσαίῃσιν ἀριστεύουσ ἀγέλῃσιν
οὐ μὲν δὴ μελάνουρον ἀποίσεαι οὔτ ἐνὶ κύρτῳ
ῥηϊδίως ἀπαφῶν οὔτ ἐν λινοεργέϊ κύκλῳ
ἔξοχα γὰρ μελάνουρος ἐν ἰχθύσιν ἠμὲν ἄναλκις
ἠδὲ σαοφρονέων λίχνη δέ οἱ οὔποτ ἐδωδὴ
θυμήρης αἰεὶ δὲ γαληναίης μὲν ἐούσης
κέκλιται ἐν ψαμάθοισι καὶ οὐκ ἀναδύεται ἅλμης
ἀλλ ὅτε κυμαίνουσα περισπέρχῃσι θάλασσα
λάβρων ἐξ ἀνέμων τότε δὴ μοῦνοι μελάνουροι
κῦμα διαΐσσουσιν ἀολλέες οὔτε τιν ἀνδρῶν
οὔτε τιν εἰναλίων πεφρικότες οἱ μέν ἅπαντες
ἐς νεάτην κρηπῖδα φόβῳ δύνουσι θαλάσσης
οἱ δὲ τότ ἠϊόνας τε πολυφλοίσβους ἐφέπουσι
πέτραις τἐμπελάουσιν ἀλήμονες εἴ τιν ἐδητὺν
κοπτομένη δείξειεν ὑπὸ ῥιπῇσι θάλασσα
νήπιοι οὐδ ἐδάησαν ὅσον πινυτώτεροι ἄνδρες
οἳ κείνους καὶ πάμπαν ἀλευομένους ἕλον ἄγρῃ
χειμερίη πλημμυρὶς ὅταν ζέῃ Ἀμφιτρίτης
ἵστατ ἐπὶ προὔχουσαν ἀνὴρ ἁλιηγέα πέτρην
ὀξύτατον τόθι κῦμα περὶ σπιλάδεσσι μέμυκεν
εἴδατα δἀγνυμένοισιν ἐπισπείρει ῥοθίοισι
τυρὸν ὁμοῦ Δήμητρι μεμιγμένον οἱ δἐπὶ φορβὴν
ἀσπασίην θρώσκουσιν ἐπειγόμενοι μελάνουροι
ἀλλ ὅτε οἱ παρέασιν ἀολλέες ἐς βόλον ἄγρης
αὐτὸς μὲν τρέπεται λοξὸν δέμας ὄφρα οἱ ὕδωρ
μήτι κατασκιάοιτο καὶ ἰχθύσι τάρβος ἐνείη
ἔστι δέ οἱ λεπτός τε δόναξ μετὰ χερσὶν ἑτοῖμος
λεπτή θὁρμιὴ κούφης τριχός ἄπλοκος αὔτως
λεπτοῖς δἀγκίστροισιν ἀναπλέκεται θαμέεσσι
τοῖς ἐπέθηκε δέλετρον ὃ καὶ πάρος ἧκε καθ ὕδωρ
πέμπει δἐς βαθὺ κῦμα κυκώμενον οἱ δὁρόωντες
αὐτίκ ἐπιθρώσκουσι καὶ ἁρπάζουσιν ὄλεθρον
οὐδ ἁλιεὺς εὔκηλον ἔχει χέρα πυκνὰ δἀνέλκει
ἐκ δίνης ἄγκιστρα καὶ εἰ κενὰ πολλάκις εἴη
οὐ γὰρ βρασσομένης κεν ἐπιφράσσαιτο θαλάσσης
ἀτρεκέως εἴτ οὖν τις ἐνίσχεται εἴτε μιν αὔτως
κύματ ἀνακλονέουσιν ἐπὴν δέ τις ἀμφιχάνῃσι
ῥίμφα μιν ἐξείρυσσε πάρος δόλον ἐν φρεσὶ θέσθαι
πρὶν φόβον οὐτιδανοῖσιν ἐνιπλῆξαι μελανούροις
τοίην χειμερίην πανεπίκλοπον ἤνυσεν ἄγρην
ναὶ μὴν καὶ κεστρῆα καὶ οὐ λίχνον περ ἐόντα
ἤπαφον ἀγκίστροισι περὶ στεινοῖσιν ἕσαντες
εἶδαρ ὁμοῦ Δήμητρι μεμιγμένον ἠδὲ γάλακτος
πηκτοῖσι δώροισιν ἐφυρήσαντο δὲ ποίην
τοῖσιν ὁμοῦ μίνθην εὐώδεα τήν ποτε κούρην
φασὶν ὑπουδαίην ἔμεναι Κωκυτίδα Νύμφην
κλίνατο δεἰς εὐνὴν Ἀϊδωνέος ἀλλ ὅτε κούρην
Περσεφόνην ἥρπαξεν ἀπ Αἰτναίοιο πάγοιο
δὴ τότε μιν κλάζουσαν ὑπερφιάλοις ἐπέεσσι
ζήλῳ μαργαίνουσαν ἀτάσθαλα μηνίσασα
Δημήτηρ ἀμάθυνεν ἐπεμβαίνουσα πεδίλοις
φῆ γὰρ ἀγαυοτέρη τε φυὴν καὶ κάλλος ἀμείνων
Περσεφόνης ἔμεναι κυανώπιδος ἐς δέ μιν αὐτὴν
εὔξατο νοστήσειν Ἀϊδωνέα τήν δὲ μελάθρων
ἐξελάσειν τοίη οἱ ἐπὶ γλώσσης θόρεν ἄτη
ποίη δοὐτιδανὴ καὶ ἐπώνυμος ἔκθορε γαίης
τὴν ἐνιφυρήσαντες ἐπ ἀγκίστροισι βάλοντο
κεστρεὺς δοὐ μετὰ δηρόν ἐπεί ῥά μιν ἷξεν ἀϋτμή
ἀντιάσας πρῶτον μὲν ἀποσταδὸν ἀγκίστροιο
λοξὸν ὑπ ὀφθαλμοῖς ὁράᾳ δόλον εἴκελος ἀνδρὶ
ξείνῳ ὃς ἐν τριόδοισι πολυτρίπτοισι κυρήσας
ἔστη ἐφορμαίνων κραδίη τέ οἱ ἄλλοτε λαιήν
ἄλλοτε δεξιτερὴν ἐπιβάλλεται ἀτραπὸν ἐλθεῖν
παπταίνει δἑκάτερθε νόος δέ οἱ ἠΰτε κῦμα
εἱλεῖται μάλα δὀψὲ μιῆς ὠρέξατο βουλῆς
ὣς ἄρα καὶ κεστρῆϊ παναίολα μερμηρίζει
θυμὸς ὀϊομένῳ τε δόλον καὶ ἀπήμονα φορβήν
ὀψὲ δέ μιν νόος ὦρσε καὶ ἤγαγεν ἐγγύθι πότμου
αὐτίκα δὲ τρέσσας ἀνεχάσσατο πολλάκι δἤδη
εἷλε φόβος ψαύοντα καὶ ἔμπαλιν ἔτραπεν ὁρμήν
ὡς δὅτε νηπίαχος κούρη πάϊς ἐκτὸς ἐούσης
μητέρος ἢ βρώμης λελιημένη ἠέ τευ ἄλλου
ψαῦσαι μὲν τρομέει μητρός χόλον οὐδ ἀναδῦναι
ἐλδομένη τέτληκεν ἐφερπύζουσα δὲ λάθρῃ
αὖτις ὑποτρέπεται κραδίῃ δέ οἱ ἄλλοτε θάρσος
ἄλλοτε δἐμπίπτει δεινὸς φόβος ὄμματα δαἰὲν
ὀξέα παπταίνοντα ποτὶ προθύροισι τέτανται
ὣς τότ ἐπεμβαίνων ἀνελίσσεται ἤπιος ἰχθύς
ἀλλ ὅτε θαρσήσας πελάσῃ σχεδόν οὐ μάλ ἑτοίμως
ψαῦσε βορῆς οὐρῇ δὲ πάρος μάστιξεν ἐγείρων
ἄγκιστρον μή πού τις ἐνὶ χροῒ θέρμετ ἀϋτμή
ζωοῦ γὰρ κεστρεῦσιν ἀπώμοτόν ἐστι πάσασθαι
ἔνθεν ἔπειτ ἄκροισι διακνίζει στομάτεσσι
δαῖτα περιξύων ἁλιεὺς δέ μιν αὐτίκα χαλκῷ
πεῖρεν ἀνακρούων ὥστε θρασὺν ἵππον ἐέργων
ἡνίοχος σκληρῇσιν ἀναγκαίῃσι χαλινοῦ
ἂν δἔρυσε σπαίροντα δἐπὶ χθονὶ κάββαλεν ἐχθρῇ
καὶ ξιφίην ὀλοοῖσι παρήπαφον ἀγκίστροισιν
ἀλλ οὐ μὲν ξιφίῃ τοῖος μόρος οὐδ ἴσος ἄλλοις
οὐ γὰρ ἐπ ἀγκίστροισι κατεντύνουσιν ἐδωδήν
ἀλλὰ τὸ μὲν γυμνόν τε καὶ ἄκλοπον ᾐώρηται
μηρίνθου διπλῇσιν ἀκαχμένου ἔμπαλιν αἰχμαῖς
τοῦ δὅσσον τριπάλαιστον ἀναψάμενοι καθύπερθε
μαλθακὸν ἀργεννῶν νεπόδων ἕνα χείλεος ἄκρου
δῆσαν ἐπισταμένως ξιφίης δὅτε θοῦρος ἵκηται
αὐτίκα δαιτρεύει δέμας ἰχθύος ἄορι λάβρῳ
τοῦ δὲ δαϊζομένοιο καταρρέει ἅψεα δεσμοῦ
αὐταῖς δἀγκίστροιο περιστρέφεται γενύεσσιν
αὐτὰρ ὅ γοὐκ ἐδάη γναμπτὸν δόλον ἀλλὰ βαρεῖαν
δαῖτα χανὼν ἀγρευτὸς ἀνέλκεται ἀνέρος ἀλκῇ
πολλὰ δἐπὶ ξιφίῃ θηρήτορες ὁπλίζονται
ἔξοχα δοἳ Τυρσηνὸν ἁλὸς πόρον ἀγρώσσουσιν
ἀμφί τε Μασσαλίην ἱερήν πόλιν ἀμφί τε Κελτούς
κεῖθι γὰρ ἔκπαγλοί τε καὶ ἰχθύσιν οὐδὲν ὁμοῖοι
ἄπλατοι ξιφίαι μεγακήτεες ἐννεμέθονται
οἱ δἀκάτους αὐτοῖσιν ἐϊσκομένας ξιφίῃσι
καὶ δέμας ἰχθυόεν καὶ φάσγανα τεκτήναντες
ἀντίον ἰθύνουσι ὁ δοὐκ ἀναδύεται ἄγρην
ἐλπόμενος μὴ νῆας ἐϋσέλμους ὁράασθαι
ἀλλ ἑτέρους ξιφίας ξυνὸν γένος ὄφρα μιν ἄνδρες
πάντῃ κυκλώσωνται ὁ δἐφράσαθ ὕστερον ἄτην
αἰχμῇ τριγλώχινι πεπαρμένος οὐδέ οἱ ἀλκὴ
φεύγειν ἱεμένῳ περ ἀναγκαίῃ δὲ δαμῆναι
πολλάκι μὲν καὶ νηὸς ἀμυνόμενος κενεῶνα
φασγάνῳ ἀντετόρησε διαμπερὲς ἄλκιμος ἰχθύς
οἱ δὲ θοῶς βουπλῆγος ὑπ εὐχάλκοιο τυπῇσιν
ἐκ γενύων ἤραξαν ἅπαν ξίφος ἐν δἄρα νηὸς
ἕλκεϊ γόμφος ἄρηρεν ὁ δἕλκεται ὀρφανὸς ἀλκῆς
ὡς δὅτε δυσμενέεσσι δόλον τεύχοντες ἄρηος
ἱέμενοι πύργων τε καὶ ἄστεος ἔνδον ἱκέσθαι
ἔντεα συλήσαντες ἀρηϊφάτων ἀπὸ νεκρῶν
αὐτοὶ θωρήξαντο καὶ ἔδραμον ἄγχι πυλάων
οἱ δὥστε σφετέροισιν ἐπειγομένοις πολιήταις
ἀγκλίνουσι θύρετρα καὶ οὐ γήθησαν ἑταίροις
ὣς ἄρα καὶ ξιφίην ἴκελον δέμας ἤπαφε νηῶν
καὶ μὲν δὴ σκολιῇσιν ἐν ἀγκοίνῃσι λίνοιο
κυκλωθεὶς ξιφίης μέγα νήπιος ἀφροσύνῃσιν
ὄλλυται ὃς θρώσκει μὲν ὑπεκδῦναι μενεαίνων
ἐγγύθι δὲ τρομέων πλεκτὸν δόλον αὖτις ὀπίσσω
χάζεται οὐδέ οἱ ὅπλον ἐνὶ φρεσίν οἷον ἄρηρεν
ἐκ γενύων δειλὸς δὲ μένει κεκαφηότι θυμῷ
ὄφρα μιν ἐξερύσωσιν ἐπ ᾐόνας ἔνθα δὲ δούροις
ἄνδρες ἐπασσυτέροισι καταΐγδην ἐλόωντες
κρᾶτα συνηλοίησαν ὁ δὄλλυται ἄφρονι πότμῳ
ἀφροσύνη καὶ σκόμβρον ἕλεν καὶ πίονα θύννον
καὶ ῥαφίδας καὶ φῦλα πολυσπερέων συνοδόντων
σκόμβροι μὲν λεύσσοντες ἐν ἕρκεϊ πεπτηῶτας
ἄλλους ἠράσσαντο λίνου πολύωπον ὄλεθρον
ἐσδῦναι τοίη τις ἐσέρχεται εἰσορόωντας
τερπωλή παίδεσσιν ἀπειρήτοισιν ὁμοῖοι
οἵ τε πυρὸς λεύσσοντες ἀναιθομένοιο φαεινὴν
μαρμαρυγὴν ἀκτῖσιν ἰαινόμενοι γελόωσι
ψαῦσαί θἱμείρουσι καὶ ἐς φλόγα χεῖρ ὀρέγουσι
νηπιέην τάχα δέ σφιν ἀνάρσιον ἐξεφάνη πῦρ
ὣς οἵ γἱμείρουσιν ἀνοστήτοιο λόχοιο
ἐσπεσέειν κευθμῶνα κακοῦ δἤντησαν ἔρωτος
ἔνθ οἱ μὲν κέλσαντες ἐν εὐρυτέροισι βρόχοισι
ἔκθορον οἱ δἑρχθέντες ἐνὶ στεινοῖσι πόροισι
πικρὸν ἀνέτλησαν σφιγκτὸν μόρον ἐξανύσαντες
πολλοὺς δἠϊόνεσσιν ἐφελκομένοιο λίνοιο
ὄψεαι ἀμφοτέρωθεν ἀρηρότας ἠΰτε γόμφοις
τοὺς μὲν ἔτι φρονέοντας ἐσελθέμεν ἄρκυν ὀλέθρου
τοὺς δἤδη μεμαῶτας ὑπεκδῦναι κακότητος
ἔνδοθεν ἰκμαλέῃσιν ἐνισχομένους βροχίδεσσι
θύννοι δαὖ σκόμβροις μὲν ἴσον πόνον ἀθλεύουσιν
ἀφροσύνῃ καὶ τοῖς γὰρ ὁμοίιος ἵμερος ἄτης
ἐμπίπτει δολίοιο λίνου λαγόνεσσι μιγῆναι
ἀλλ οὐ μὲν κείνοισιν ὑπόβρυχα γαστέρος εἴσω
ἐσδύνειν σκολιοῖσι δἐπαΐσσουσιν ὀδοῦσι
σώματι μηδόμενοι πόρον ἄρκιον ἐν δἄρ ὀδοῦσιν
ὑγρὸν ἐρειδομένοις τέταται λίνον οὐδέ τι μῆχος
ἐκφυγέειν δεσμῷ δὲ περιστομίῳ μογέοντες
ἕλκονται ποτὶ χέρσον ὑπ ἀφραδίῃσιν ἁλόντες
καὶ μὲν δὴ ῥαφίδων τοῖος νόος αἵ δὅτε κόλπον
δικτύου ἐκπροφύγωσι πόνου δἔκτοσθε γένωνται
αὖτις ἐπιστρωφῶσι λίνῳ δἐπιμηνίουσαι
δήγματ ἐνιπρίουσι τὸ δέ σφισι δύεται εἴσω
ἴσχει τἐμμενέως πυκινοὺς ἔντοσθεν ὀδόντας
αὐτὰρ τοὶ συνόδοντες ἴσοι στείχουσι λόχοισι
κεκριμένοι τοῖς δεὖτ ἄν ἀνὴρ ἄγκιστρον ἐφείη
οἱ μὲν ἀποτροπάδην λοξὸν φάος ἀλλήλοισι
πάντες ἐπικλίνουσι καὶ οὐκ ἐθέλουσι πελάσσαι
ἀλλ ὅτε τις προθορὼν ἑτέρης στιχὸς αἶψα δέλετρον
ἁρπάξῃ τότε καί τις ἐνὶ φρεσὶ θάρσος ἔδεκτο
ἀλλήλους περὶ δαιτὶ γεγηθότες ἰαίνονται
ἑλκόμενοι σπεύδουσι δὑποφθαδόν ὅς κε θάνῃσι
πρῶτος ἁλούς ἅτε παῖδες ἀθύρμασι καγχαλόωντες
θύννων δαὖ γενεὴ μὲν ἀπ εὐρυπόροιο τέτυκται
Ὠκεανοῦ στείχουσι δἐς ἡμετέρης ἁλὸς ἔργα
εἰαρινοῦ μετὰ λύσσαν ὅτ οἰστρήσωσι γάμοιο
τοὺς δἤτοι πρῶτον μὲν Ἰβηρίδος ἔνδοθεν ἅλμης
ἀνέρες ἀγρώσσουσι βίῃ κομόωντες Ἴβηρες
δεύτερα δὲ Ῥοδανοῖο παρὰ στόμα θηρητῆρες
Κελτοὶ Φωκαίης τε παλαίφατοι ἐνναετῆρες
τὸ τρίτον ἀγρώσσουσιν ὅσοι Τρινακρίδι νήσῳ
ἐνναέται πόντου τε παρ οἴδμασι Τυρσηνοῖο
ἔνθεν ἀπειρεσίοις ἐνὶ βένθεσιν ἄλλοθεν ἄλλος
κίδνανται καὶ πᾶσαν ἐπιπλώουσι θάλασσαν
πολλὴ δἔκπαγλός τε παρίσταται ἰχθυβόλοισιν
ἄγρη ὅτ εἰαρινὸς θύννων στρατὸς ὁρμήσωνται
χῶρον μὲν πάμπρωτον ἐπεφράσσαντο θαλάσσης
οὔτε λίην στεινωπὸν ἐπηρεφέεσσιν ὑπ ὄχθαις
οὔτε λίην ἀνέμοισιν ἐπίδρομον ἀλλὰ καὶ αἴθρῃ
καὶ σκεπανοῖς κευθμῶσιν ἐναίσιμα μέτρα φέροντα
ἔνθ ἤτοι πρῶτον μὲν ἐπ ὄρθιον ὕψι κολωνὸν
ἴδρις ἐπαμβαίνει θυννοσκόπος ὅστε κιούσας
παντοίας ἀγέλας τεκμαίρεται αἵ τε καὶ ὅσσαι
πιφαύσκει δἑτάροισι τὰ δαὐτίκα δίκτυα πάντα
ὥστε πόλις προβέβηκεν ἐν οἴδμασιν ἐν δὲ πυλωροὶ
δικτύῳ ἐν δὲ πύλαι μύχατοί ταὐλῶνες ἔασιν
οἱ δὲ θοῶς σεύονται ἐπὶ στίχας ὥστε φάλαγγες
ἀνδρῶν ἐρχομένων καταφυλαδόν οἱ μὲν ἔασιν
ὁπλότεροι τοὶ δεἰσὶ γεραίτεροι οἱ δἐνὶ μέσσῃ
ὥρῃ ἀπειρέσιοι δὲ λίνων ἔντοσθε ῥέουσιν
εἰσόκεν ἱμείρωσι καὶ ἀγρομένους ἀνέληται
δίκτυον ἀφνειὴ δὲ καὶ ἔξοχος ἵσταται ἄγρη
ἄλλους δἀγρευτῆρσιν ὑπήγαγε ληΐδα θήρης
ὑγρὸς ἔρως ὀλοῶν δὲ γάμων ὀλοῆς τἈφροδίτης
ἠντίασαν σπεύδοντες ἑὴν φιλοτήσιον ἄτην
ἀλλὰ σύ μοι κάρτιστε πολισσούχων βασιλήων
αὐτός τἈντωνῖνε καὶ υἱέος ἠγάθεον κῆρ
πρόφρονες εἰσαΐοιτε καὶ εἰναλίῃσι γάνυσθε
τερπωλαῖς οἵῃσιν ἐμὸν νόον ἠπιόδωροι
Μοῦσαι κοσμήσαντο καὶ ἐξέστεψαν ἀοιδῆς
δώρῳ θεσπεσίῳ καί μοι πόρον ὑμετέροισι
κίρνασθαι γλυκὺ νᾶμα καὶ οὔασι καὶ πραπίδεσσι
Σχέτλι Ἔρως δολομῆτα θεῶν κάλλιστε μὲν ὄσσοις
εἰσιδέειν ἄλγιστε δὅτε κραδίην ὀροθύνεις
ἐμπίπτων ἀδόκητος ὑπὸ φρένα δὥστε θύελλα
μίσγεαι ἀσθμαίνεις δὲ πυρὸς δριμεῖαν ὁμοκλήν
παφλάζων ὀδύνῃσι καὶ ἀκρήτοισιν ἀνίαις
δάκρυ δέ σοι προβαλεῖν λαρὸν γάνος ἠδ ἐσακοῦσαι
βυσσόθεν οἰμωγὴν σπλάχνοις θὑπὸ θερμὸν ἔρευθος
φοινίξαι χρωτός τε παράτροπον ἄνθος ἀμέρσαι
ὄσσε τε κοιλῆναι παρά τε φρένα πᾶσαν ἀεῖραι
μαινομένην πολλοὺς δὲ καὶ ἐς μόρον ἐξεκύλισας
ὅσσοις χειμέριός τε καὶ ἄγριος ἀντεβόλησας
λύσσαν ἄγων τοίαις γὰρ ἀγάλλεαι εἰλαπίνῃσιν
εἴτ οὖν ἐν μακάρεσσι παλαίτατος ἐσσὶ γενέθλῃ
ἐκ Χάεος δἀνέτειλας ἀμειδέος ὀξέϊ πυρσῷ
λαμπόμενος πρῶτος δὲ γάμων ἐζεύξαο θεσμούς
πρῶτος δεὐναίοις ἀρότοις ἐπεθήκαο τέκμωρ
εἴτε σε καὶ πτερύγεσσιν ἀειρόμενον θεὸν ὄρνιν
τίκτε Πάφου μεδέουσα πολυφράδμων Ἀφροδίτη
εὐμενέοις πρηΰς τε καὶ εὔδιος ἄμμιν ἱκάνοις
μέτρον ἄγων οὐ γάρ τις ἀναίνεται ἔργον ἔρωτος
πάντῃ μὲν κρατέεις πάντῃ δέ σε καὶ ποθέουσι
καὶ μέγα πεφρίκασιν ὁ δὄλβιος ὅστις ἔρωτα
εὐκραῆ κομέει τε καὶ ἐν στέρνοισι φυλάσσει
σοὶ δοὔτ οὐρανίης γενεῆς ἅλις οὔτε τι φύτλης
ἀνδρομέης οὐ θῆρας ἀναίνεαι οὐδ ὅσα βόσκει
ἀὴρ ἀτρύγετος νεάτης δὑπὸ κεύθεσι λίμνης
δύνεις ὁπλίζῃ δὲ καὶ ἐν νεπόδεσσι κελαινοὺς
ἀτράκτους ὡς μή τι τεῆς ἀδίδακτον ἀνάγκης
λείπηται μηδ ὅστις ὑπόβρυχα νήχεται ἰχθύς
Οἵην μὲν φιλότητα μετ ἀλλήλοισι ῥύονται
καὶ πόθον ὀξυβελῆ στικτοὶ σκάροι οὐδ ἐνὶ μόχθοις
ἀλλήλους λείπουσιν ἀλεξητῆρι δὲ θυμῷ
πολλάκι μὲν πληγέντος ὑπ ἀγκίστροιο δαφοινοῦ
ἄλλος ἐπαΐξας πρόμαχος σκάρος ἰχθὺς ὀδοῦσιν
ὁρμιὴν ἀπέκερσε καὶ ἐξεσάωσεν ἑταῖρον
καὶ δόλον ἠμάλθυνε καὶ ἀσπαλιῆ ἀκάχησεν
ἤδη δἐν κύρτοισι παλιμπλεκέεσσιν ἁλόντα
ἄλλος ὑπεξέκλεψε καὶ ἐξείρυσσεν ὀλέθρου
εὖτε γὰρ ἐς κύρτοιο πέσῃ λόχον αἰόλος ἰχθύς
αὐτίκ ἐπεφράσθη τε καὶ ἐκδῦναι κακότητος
πειρᾶται τρέψας δὲ κάτω κεφαλήν τε καὶ ὄσσε
ἔμπαλιν εἰς οὐρὴν ἀνανήχεται ἕρκος ἀμείβων
ταρβεῖ γὰρ σχοίνους ταναηκέας αἳ πυλεῶνι
ἀμφιπεριφρίσσουσι καὶ οὐτάζουσιν ὀπωπὰς
ἀντίον ἐρχομένοιο φυλακτήρεσσιν ὁμοῖαι
οἱ δέ μιν εἰσορόωντες ἀμήχανα δινεύοντα
ἔκτοθεν ἀντιόωσιν ἀρηγόνες οὐδ ἐλίποντο
τειρόμενον καί πού τις ἑὴν ὤρεξε διασχὼν
οὐρὴν ἠΰτε χεῖρα λαβεῖν ἔντοσθεν ἑταίρῳ
αὐτὰρ ὀδὰξ μὲν ἔρεισεν ὁ δἔσπασεν ἄϊδος ἔξω
οὐρὴν ἡγήτειραν ὑπὸ στόμα δεσμὸν ἔχοντα
πολλάκι δὲ προβαλόντος ἑὴν ἔντοσθεν ἁλόντος
οὐρὴν ἄλλος ἔμαρψε καὶ ἐξείρυσσε θύραζε
ἑσπόμενον τοιοῖσδε νοήμασι πότμον ἄλυξαν
ὡς δὅτε παιπαλόεσσαν ἀναστείχωσι κολώνην
φῶτες ὑπὸ σκιερῆς νυκτὸς κνέφας ἡνίκα μήνη
κέκρυπται νεφέων δὲ κελαινιόωσι καλύπτραι
οἱ δὄρφνῃ μογέουσι καὶ ἀτρίπτοισι κελεύθοις
πλαζόμενοι χεῖράς τε μετ ἀλλήλοισιν ἔχουσιν
ἑλκόμενοί θἕλκουσι πόνων ἐπίκουρον ἀμοιβήν
ὣς οἵ γἀλλήλοισιν ἀμοιβαίῃ φιλότητι
ἀλκτῆρες γεγάασι τὸ δέ σφισι μήσατ ὄλεθρον
δειλαίοις ὀλοοῦ δὲ καὶ ἀλγινόεντος ἔρωτος
ἠντίασαν βλαφθέντες ἐπιφροσύναις ἁλιήων
τέσσαρες ἐμβεβάασι θοὸν σκάφος ἀγρευτῆρες
τῶν ἤτοι δοιοὶ μὲν ἐπηρέτμοισι πόνοισι
μέμβλονται τρίτατος δὲ δολόφρονα μῆτιν ὑφαίνει
θῆλυν ἀναψάμενος σύρει σκάρον ἀκροτάτοιο
χείλεος ἐν δίνῃσι λινοζεύκτῳ ὑπὸ δεσμῷ
ζωὴν μὲν κέρδιστον ἀνελκέμεν ἢν δὲ θάνῃσι
δελφῖνος μολίβοιο μετὰ στόμα δέξατο τέχνην
μηρίνθου δἑτέρωθεν ἐλήλαται ἄλλος ὄπισθεν
δινωτὸς μολίβοιο βαρὺς κύβος ἅμματος ἄκρου
καί ῥἡ μὲν ζωῇ ἐναλίγκιος ἐν ῥοθίοισιν
ἑλκομένη θήλεια τιταίνεται ἐξ ἁλιῆος
τέτρατος αὖ κύρτοιο βαθὺν δόλον ἀντίον ἕλκει
ἐγγύθεν οἱ δὁρόωντες ἀολλέες ἰθὺς ἴενται
κραιπνὸν ἐπειγόμενοι βαλιοὶ σκάροι ὄφρα ῥύωνται
ἑλκομένην ἀπάτην δὲ περιπροθέουσιν ἁπάντῃ
οἴστρῳ θηλυμανεῖ βεβιημένοι οἱ δἐλάτῃσι
νῆα κατασπέρχουσιν ὅσον σθένος οἱ δἐφέπονται
ἐσσυμένως τάχα δέ σφι πανύστατος ἔπλετ ἀρωγή
εὖτε γὰρ ἀγρομένους τε καὶ ἄσχετα μαιμώοντας
θηλείης ἐπὶ λύσσαν ἴδῃ νόος ἀσπαλιῆος
ἐν κύρτῳ κατέθηκεν ὁμοῦ λίνον ἠδὲ μόλιβδον
ὃς σκάρον ἐμβαρύθων εἴσω σπάσεν οἱ δἄρ ὁμαρτῆ
ὡς ἴδον ὡς ἐκέχυντο παραφθαδόν Ἄϊδος ἕρκος
στείνονται προβολαί τε λύγων καὶ χάσμα πυλάων
ἀργαλέον τοῖοι γὰρ ἐπισπέρχουσι μύωπες
ὡς δὲ ποδωκείης μεμελημένοι ἄνδρες ἀέθλων
στάθμης ὁρμηθέντες ἀπόσσυτοι ὠκέα γυῖα
προπροτιταινόμενοι δολιχὸν τέλος ἐγκονέουσιν
ἐξανύσαι πᾶσιν δὲ πόθος νύσσῃ τε πελάσσαι
νίκης τε γλυκύδωρον ἑλεῖν κράτος ἔς τε θύρετρα
ἀΐξαι καὶ κάρτος ἀέθλιον ἀμφιβαλέσθαι
τόσσος ἔρως καὶ τοῖσιν ἐς Ἄϊδος ἡγεμονεύει
ἐσθορέειν κευθμῶνας ἀνοστήτοιο λόχοιο
κύντατα δἐς φιλότητα καὶ ὕστατον οἶστρον ἔχοντες
αὐτόμολοι πιμπλᾶσιν ἐφίμερον ἀνδράσιν ἄγρην
ἄλλοι δαὖ θήλειαν ἔσω κύρτοιο κελαινοῦ
ζωὴν ἐγκαθιέντες ὑπὸ σπιλάδεσσι τίθενται
κείναις ᾗσι μέλει γλαγόεις σκάρος οἱ δὑπ ἔρωτος
αὔρῃ θελγόμενοι φιλοτησίῃ ἀμφαγέρονται
ἀμφί τε λιχμάζουσι καὶ ἐξερέουσιν ἁπάντῃ
μαιόμενοι κύρτοιο κατήλυσιν αἶψα δἵκοντο
εἰσίθμην εὐρεῖαν ἀνέκβατον ἕρκος ἔχουσαν
ἐς δἔπεσον ἅμα πάντες ὁμιλαδόν οὐδέ τι μῆχος
ἐκδῦναι στυγερὴν δὲ πόθων εὕροντο τελευτήν
ὡς δέ τις οἰωνοῖσι μόρον δολόεντα φυτεύων
θήλειαν θάμνοισι κατακρύπτει λασίοισιν
ὄρνιν ὁμογλώσσοιο συνέμπορον ἠθάδα θήρης
ἡ δὲ λίγα κλάζει ξουθὸν μέλος οἱ δἀΐοντες
πάντες ἐπισπέρχουσι καὶ ἐς βρόχον αὐτοὶ ἵενται
θηλυτέρης ἐνοπῇσι παραπλαγχθέντες ἰωῆς
τοῖς κεῖνοι κύρτοιο πέσον λαγόνεσσιν ὁμοῖοι
τοίην δαὖ κεφάλοισιν ἔρως περιβάλλεται ἄτην
καὶ γὰρ τοὺς θήλεια παρήπαφεν ἐν ῥοθίοισιν
ἑλκομένη θαλερὴ δὲ πέλοι λιπόωσά τε γυῖα
ὧδε γὰρ εἰσορόωντες ἀπείρονες ἀμφαγέρονται
κάλλεϊ δἐκπάγλως βεβιημένοι οὐκ ἐθέλουσι
λείπεσθαι πάντῃ δὲ πόθων ἴϋγγες ἄγουσι
θαλπομένους εἰ καί σφιν ἀνάρσιον ἡγεμονεύοις
χέρσον ὑπεξερύων θῆλυν δόλον οἱ δἐφέπονται
ἀθρόοι οὔτε δόλων μεμνημένοι οὔθ ἁλιήων
ἀλλ ὥστ ἠΐθεοι περικαλλέος ὄμμα γυναικὸς
φρασσάμενοι πρῶτον μὲν ἀποσταδὸν αὐγάζονται
εἶδος ἀγαιόμενοι πολυήρατον ἄγχι δἔπειτα
ἤλυθον ἐκ δἐλάθοντο καὶ οὐκέτι κεῖνα κέλευθα
ἔρχονται τὰ πάροιθεν ἐφεσπόμενοι δὲ γάνυνται
θελγόμενοι λιαρῇσιν ὑπὸ ῥιπῇς Ἀφροδίτης
ὣς κείνων οἰστρηδὸν ἐπόψεαι ὑγρὸν ὅμιλον
εἰλομένων τάχα δέ σφιν ἀπεχθέες ἦλθον ἔρωτες
αἶψα γὰρ ἀμφίβληστρον ἀνὴρ εὐεργὲς ἀείρας
κόλπον ἐπιπροέηκε καὶ ἄσπετον ἔσπασε θήρην
ῥηϊδίως ἁψῖσι περίσχετον ἀμφικαλύψας
σηπίαι αὖ δυσέρωτες ἐπὶ πλέον ἔδραμον ἄτης
οὐ γὰρ τοῖς οὐ κύρτον ὀλέθριον οὔτε λίνοιο
ἀμφιβολὰς ἐφέηκαν ἁλίστονοι ἀγρευτῆρες
ἀλλ αὔτως ἐρύουσιν ἀναψάμενοι μίαν οἴην
ἐν ῥοθίοις αἱ δεὖτ ἂν ἀπόπροθεν ἀθρήσωσιν
αἶψα μάλ ἀντιόωσι περιπλέγδην δἐνέχονται
ἐμφύμεναι σπείρῃσιν ἅτε ξείνηθεν ἰδοῦσαι
παρθενικαὶ δηναιὸν ἀδελφεὸν ἢ γενετῆρα
ἤπιον ἐν μεγάροισιν ἀπήμονα νοστήσαντα
ἠὲ νέον ζεύγλῃσιν ὑπ εὐναίης Ἀφροδίτης
κούρη ληϊσθεῖσα γάμων εὐαγρέϊ δεσμῷ
νυμφίον ἀμφέπλεξεν ἐπ αὐχένι πάννυχα δεσμὰ
ἀργεννοῖς ἑκάτερθε βραχίοσι γυρώσασα
ὣς τότε κερδαλέαι περὶ σηπίαι εἱλίσσονται
ἀλλήλαις οὐδέ σφι μεθίεται ἔργον ἔρωτος
εἰσόκεν ἐξερύσωσιν ἐπὶ σκάφος ἀσπαλιῆες
αἱ δἔτι συμπεφύασι πόθῳ δἅμα πότμον ἕλοντο
τὰς μὲν καὶ κύρτοισι παρήπαφον εἴαρος ὥρῃ
κύρτους γάρ σκιάσαντες ὑπὸ πτόρθοισι μυρίκης
ἢ κομάρου πετάλοισι τεθηλόσιν ἠὲ καὶ ἄλλῃ
λάχνῃ ἐπ ἠϊόνεσσι πολυψαμάθοισιν ἔθηκαν
αἱ δἅμα μὲν γενεῆς κεχρημέναι ἠδὲ καὶ εὐνῆς
κύρτον ἔσω σπεύδουσι καὶ ἥμεναι ἐν πετάλοισιν
ζωῆς ἀγρευτῆρσιν ἀνελκόμεναι πινυτοῖσιν
ἔξοχα δἐκ πάντων νεπόδων ἀλγεινὸν ἔρωτα
κόσσυφος ἀθλεύει κίχλῃς δἐπιδαίεται ἦτορ
οἴστρῳ τε ζήλῳ τε βαρύφρονι δαίμονι θύων
κοσσύφῳ οὔτ εὐνὴ μία σύννομος οὐ δάμαρ οἴη
οὐ θάλαμος πολλαὶ δἄλοχοι πολλαὶ δὲ χαράδραι
κεκριμέναι κεύθουσιν ἐφέστια λέκτρα γυναικῶν
τῇσιν ἀεὶ πᾶν ἦμαρ ὑπὸ γλαφυροῖσι μυχοῖσι
κίχλαι ναιετάουσιν ἀλίγκιαι ἀρτιγάμοισι
νύμφαις ἃς οὐκ ἄν τις ἴδοι θαλάμοιο πάροιθεν
ἐρχομένας ἐν δέ σφι γαμήλιος αἴθεται αἰδώς
ὣς αἵ γἐνδόμυχοι θαλάμων ἔντοσθεν ἑκάστη
αἰεὶ δηθύνουσιν ὅπῃ πόσις αὐτὸς ἀνώγει
κόσσυφος αὖ πέτρῃσι παρήμενος οὔποτε λείπει
αἰὲν ἔχων φυλακὴν λεχέων ὕπερ οὐδέ ποτ ἄλλῃ
τέτραπται πᾶν δἦμαρ ἑλίσσεται ἄλλοτε δἄλλους
παπταίνει θαλάμους καί οἱ νόος οὔτ ἐπὶ φορβὴν
στέλλεται οὔτε τιν ἄλλον ἔχει πόνον ἀλλ ἐπὶ νύμφαις
μοχθίζει δύσζηλος ἀειφρούροισι πόνοισι
νυκτὶ δέ οἱ βρώμης τε μέλει καὶ παύεται ἔργων
τυτθὸν ὅσον φυλακῆς ἀζηχέος ἀλλ ὅτε κίχλαι
ὃν τόκον ὠδίνωσιν ὃ δἄσχετα τῆμος ἀΐσσει
ἀμφιπεριτρομέων ἐπὶ δἔρχεται ἄλλοτε ἄλλην
εἰς ἄλοχον μέγα δή τι περιτρομέοντι ἐοικὼς
ὠδίνων οἷον δὲ μετὰ φρεσὶν ἄχθος ἀλύει
μήτηρ τηλυγέτοιο θοὴν ὠδῖνα θυγατρὸς
πρωτολεχοῦς φρίσσουσα τὸ γὰρ μέγα δεῖμα γυναικῶν
αὐτὴν δοὔτι χέρειον ἱκάνεται Εἰλειθυίης
κῦμα πόνων πάντῃ δὲ διὲκ θαλάμων δεδόνηται
εὐχομένη στενάχουσα μετήορον ἦτορ ἔχουσα
εἰσόκε λυσιπόνοιο βοῆς ἔντοσθεν ἀκούσῃ
ὣς ὁ περιτρομέων ἀλόχοις μέγα δαίεται ἦτορ
τοῖόν που λεχέων ἀΐω νόμον ἐντύνεσθαι
Ἀσσυρίους οἳ Τίγριν ὑπέρ πόρον ἄστε ἔχουσι
Βάκτρων τἐνναετῆρας ἑκηβόλον ἔθνος ὀϊστῶν
καὶ γὰρ τοῖς πλέονές τε γαμήλια λέκτρα γυναῖκες
κεκριμέναι μεθέπουσι καὶ εὐνάζονται ἅπασαι
νύκτας ἀμειβόμεναι μετὰ δέ σφισι κέντρον ὀπηδεῖ
ζήλου ἀνιαροῖο περὶ ζήλῳ δὀλέκονται
αἰὲν ἐπ ἀλλήλοισι βαρὺν θήγοντες ἄρηα
ὣς οὐδὲν ζήλοιο κακώτερον ἀνδράσιν ἄλγος
ἐντρέφεται πολλοὺς δὲ γόους πολλὰς δὲ τίθησιν
οἰμωγάς λύσσης γὰρ ἀναιδέος ἐστὶν ἑταῖρος
λύσσῃ δἀσπασίως ἐπιμίσγεται ἐς δὲ βαρεῖαν
ἄτην ἐξεχόρευσε τέλος δέ οἱ ἔπλετ ὄλεθρος
ὃς καὶ τὸν δύστηνον ὑπήγαγε κόσσυφον ἄτῃ
δμηθῆναι χαλεπῆς δὲ γάμων ἤντησεν ἀμοιβῆς
εὖτε γὰρ ἀθρήσῃ σπιλάδων ἔπι δινεύοντα
ἰχθὺν ἀσπαλιεύς ἀλόχοις πέρι μόχθον ἔχοντα
ἀγκίστρῳ κρατερῷ περιβάλλεται ὅττι τάχιστα
καρῖδα ζώουσαν ἐπ ἀγκίστροιο δὕπερθε
βριθὺς ἀνήρτηται μολίβου κύβος αὐτὰρ ὁ λάθρῃ
πρὸς πέτραις ἀφέηκε βαρὺν δόλον ἐγγύθι δαὐτῶν
δινεύει θαλάμων ὁ δἐσέδρακεν αἶψα δὀρινθεὶς
ὡρμήθη καρῖδα δόμων ἔντοσθεν ἱκάνειν
ἐλπόμενος λεχέεσσιν ἀνάρσιον ἠδ ἀλόχοισιν
αἶψα δἐπιθύσας ὁ μὲν ἔλπεται ἐν γενύεσσι
τίνυσθαι καρῖδος ἐπήλυσιν οὐδ ἐνόησεν
ὃν μόρον ἀμφιχανών ἁλιεὺς δέ μιν αἶψα δοκεύσας
χαλκείαις ξυνέπειρεν ἀνακρούων γενύεσσιν
εἴρυσέ τἀσχαλόωντα καὶ ὕστατον ἀσπαίροντα
καί πού μιν τοίοισιν ἐνίπαπε κερτομίοισι
νῦν δή νῦν ἀλόχους τε περιφρούρευε φυλάσσων
ὦ τάλαν ἐν θαλάμοις τε μένων ἐπιτέρπεο νύμφαις
οὐ γάρ τοι μία Κύπρις ἐφήνδανεν οὐδὲ μί εὐνή
ἀλλὰ μάλ ἐν τόσσῃσιν ἀγάλλεο μοῦνος ἀκοίτης
εὐναῖς ἀλλ ἴθι δεῦρο γάμος δέ τοί ἐστιν ἑτοῖμος
νυμφίε χερσαίοιο πυρὸς λευκάμπυκος αὐγή
τοιάδε που νείκεσσε καὶ οὐκ ἀΐοντι πιφαύσκων
κίχλαι δεὖτε θάνῃ φρουρὸς πόσις ἐκτὸς ἰοῦσαι
πλάζονται θαλάμων ξυνὸν δἕλον ἀνέρι πότμον
καὶ μὴν δὴ φιλότητι καὶ ἀλλήλων ἐπαρωγῇ
ὄλλυνται γαλεοί τε κύνες καὶ φῦλα κελαινῶν
ἰχθύς ἀσπαλιεὺς δὲ κιών ὅθι πηλὸς ἀϊδνὴς
ἐμβύθιος δολιχῇσιν ὑφίζεται ὀργυιῇσιν
ἄγκιστρον καθέηκε θοῶς δέ τις ἔσπασεν ἄτην
ἀντιάσας ὁ μὲν αὐτίκ ἀνέλκεται οἱ δέ μιν ἄλλοι
φρασσάμενοι μάλα πάντες ἀολλέες ἐγγὺς ἕπονται
ὄφρ αὐτὴν ἐπὶ νῆα καὶ ἀγρευτῆρας ἵκωνται
δὴ τότε τοὺς μὲν ἕλοις ὑποχῆς περιηγέϊ κύκλῳ
τοὺς δὲ σιδηρείοισι καταΐγδην στυφελίζων
αἰχμαῖς τριγλώχισι καὶ ἀλλοίοισι δόλοισιν
οὐ γὰρ πρὶν φεύγουσιν ἀπότροποι εἰσόχ ἑταῖρον
ἑλκόμενον λεύσσωσιν ὁμοῦ δἐθέλουσιν ὀλέσθαι
οἷον δἀρτιφάτου παιδὸς νέκυν ἐκ μεγάροιο
τύμβον ἐς ἀμφίκλαυτον ἑοὶ στέλλουσι τοκῆες
τηλυγέτου τῷ πολλὰ μάτην περιμοχθήσωσι
δρυπτόμενοι δὀδύνῃσι τέκος περικωκύοντες
ἠρίῳ ἐμπεφύασι καὶ οὐκ ἐθέλουσι μέλαθρα
νοστῆσαι ξυνῇ δὲ θανεῖν δυσπενθέϊ νεκρῷ
ὣς οἵ γοὐκ ἐθέλουσιν ἀνελκομένοιο λιπέσθαι
εἰσόκεν αὐτὸν ὄλεθρον ὑπ ἀγρευτῆρσιν ὄλωνται
ἄλλους δὲ ξεῖνός τε καὶ οὐκ ἐνδήμιος ἅλμης
εἷλεν ἔρως χερσαῖον ἐπ ἰχθύσιν οἶστρον ἐγείρων
ἔξαλον ἀλλοδαπῆς φιλίης βέλος οἷον ἱκάνει
πουλύποδας σαργῶν τε γένος πέτρῃσιν ἑταῖρον
ἤτοι πουλύποδες μὲν Ἀθηναίης φιλέουσιν
ἔρνεα καὶ θαλλοῖσιν ἐπὶ γλαυκοῖσιν ἔρωτα
ἔσπασαν ἦ μέγα θαῦμα πόθῳ φρένα δενδρήεντι
ἕλκεσθαι λιπαροῦ τε φυτοῦ πτόρθοισι γάνυσθαι
ἔνθα γὰρ ἀγλαόκαρπος ἁλὸς σχεδόν ἐστιν ἐλαίη
γείτοσιν ἐν γουνοῖσιν ἐπακταίη τεθαλυῖα
κεῖθι δὲ πουλύποδος νόος ἕλκεται ἠΰτ ἐπ ἴχνος
Κνωσίου εὐρίνοιο κυνὸς μένος ὅστ ἐν ὄρεσσι
θηρὸς ἀνιχνεύει σκολιὴν βάσιν ἐξερεείνων
ῥινὸς ὑπ ἀγγελίῃ νημερτέϊ καί τέ μιν ὦκα
μάρψε καὶ οὐκ ἐμάτησεν ἑὸν δἐπέλασσεν ἄνακτα
ὥς καὶ τηλεθόωσαν ἄφαρ μάθεν ἐγγὺς ἐλαίην
πούλυπος ἐκδύνει δὲ βυθῶν καὶ γαῖαν ἀνέρπει
καγχαλόων πρέμνοισι δἈθηναίης ἐπέλασσεν
ἔνθ ἤτοι πρῶτον μὲν ἀγαλλόμενος περὶ ῥίζης
πυθμένας εἰλεῖται στρωφώμενος ἠΰτε κοῦρος
ὅστε νέον προμολοῦσαν ἑὴν τροφὸν ἀμφαγαπάζει
ἀμφὶ δέ οἱ πλέκεται κόλποις δἐπὶ χεῖρας ἀείρει
ἱμείρων δειρήν τε καὶ αὐχένα πηχύνασθαι
ὣς ὁ περὶ πρέμνοισιν ἑλίσσεται ἔρνεϊ χαίρων
ἔνθεν ἔπειτ ἄκρῃσιν ἐρειδόμενος κοτύλῃσιν
ὑψόσ ἀνερπύζει λελιημένος ἀμφὶ δὲ χαίτας
πτύσσεται ἄλλοτε ἄλλον ἔχων κλάδον οἷά τις ἀνὴρ
ἀθρόον ἀντιόωντας ἑλισσόμενος περὶ δειρήν
ἢ ὥστε βλωθρῇσιν ἑλίσσεται ἀμφ ἐλάτῃσιν
ὑγρὸς ἕλιξ κισσοῖο τιταινόμενος δἀπὸ ῥίζης
ὣς ὅ γε γηθόσυνος λιπαροὺς περιβάλλετ ἐλαίης
ὄρπηκας κυνέοντι πανείκελος ἀλλ ὅτ ἔρωτος
λωφήσῃ πάλιν αὖτις ἁλὸς μετὰ κόλπον ἀφέρπει
πλησάμενος φιλότητος ἐλαιηροῦ τε πόθοιο
τοῦ δή μιν καὶ ἔρωτος ἕλεν δόλος ὡς ἐδάησαν
ἰχθυβόλοι θαλλοὺς γὰρ ὁμοῦ δήσαντες ἐλαίης
ὅττι μάλ εὐφυέας μόλιβον μέσον ἐγκατέθηκαν
ἐκ δἀκάτου σύρουσιν ὁ δοὐκ ἀμέλησε νοήσας
πούλυπος ἀλλ ἤϊξε καὶ ἀμφέπλεξεν ἑταίρους
πτόρθους οὐδ ἔτ ἔπειτα καὶ ἑλκόμενός περ ἐς ἄγρην
δεσμὰ πόθων ἀνίησιν ἕως ἔντοσθε γένηται
νηός ὁ δοὐκ ἤχθηρε καὶ ὀλλύμενός περ ἐλαίην
σαργοὶ δαἰγείοισι πόθοις ἐπὶ θυμὸν ἔχουσιν
αἰγῶν δἱμείρουσιν ὀρειαύλοις δὲ βοτοῖσιν
ἐκπάγλως χαίρουσι καὶ εἰνάλιοί περ ἐόντες
ἦ σέβας οὐκ ἐπίελπτον ὁμόφρονα φῦλα τεκέσθαι
ἀλλήλοις ὀρέων τε πάγους χαροπήν τε θάλασσαν
εὖτε γὰρ αἰγονομῆες ἐπὶ ῥηγμῖνος ἄγωσι
μηκάδας ἐν δίνῃσι λοεσσομένας ἁλίῃσιν
ἐνδίους ὅτε θερμὸς Ὀλύμπιος ἵσταται ἀστήρ
οἳ δὲ τότε βληχήν τε παρακταίην ἀΐοντες
αὐδήν ταἰπολίων βαρυηχέα πάντες ὁμαρτῇ
σαργοὶ καὶ θρώσκουσιν ἐπ ἀνδήροισι θαλάσσης
γηθόσυνοι κεραὸν δὲ περισαίνουσιν ὅμιλον
ἀμφί τε λιχμάζουσι καὶ ἀθρόοι ἀμφιχέονται
πυκνὰ κατασκαίροντες ἔχει δἄρα θαῦμα νομῆας
πρωτοδαεῖς αἶγες δὲ φίλον χορὸν οὐκ ἀέκουσαι
δέχνυνται τοὺς δοὔτις ἔχει κόρος εὐφροσυνάων
οὐ τόσον ἐν σταθμοῖσι κατηρεφέεσσι νομήων
μητέρας ἐκ βοτάνης ἔριφοι περικαγχαλόωντες
πολλῇ γηθοσύνῃ τε φιλοφροσύνῃ τε δέχονται
ἦμος ἅπας περὶ χῶρος ἀγαλλομένῃσιν ἰωῇς
νηπιάχων κέκληγε νόος δἐγέλασσε βοτήρων
ὣς κεῖνοι κεραῇσι περισπέρχουσ ἀγέλῃσιν
εὖτ ἂν δεἰναλίων ἄδδην ἴσχωσι λοετρῶν
αἱ δὲ πάλιν στείχωσιν ἐς αὔλια δὴ τότε σαργοὶ
ἀχνύμενοι μάλα πάντες ἀολλέες ἐγγὺς ἕπονται
κύματος ἀκροτάτοιο γέλως ὅθι χέρσον ἀμείβει
ὡς δὅτε τηλύγετον μήτηρ γόνον ἢ καὶ ἀκοίτην
εὐνέτις ἀλλοδαπὴν τηλέχθονα γαῖαν ἰόντα
ἀχνυμένη στέλλῃσι νόος δέ οἱ ἔνδον ἀλύει
ὅσση οἱ μεσσηγὺς ἁλὸς χύσις ὅσσα τε κύκλα
μηνῶν ἀκροτάτοισι δἐπεμβαίνουσα θαλάσσης
κύμασι δακρυόεσσαν ὑπὸ στόμα γῆρυν ἵησι
ἱεμένην φορέουσιν ἔχει δἐπὶ πόντον ὀπωπάς
ὣς κείνους καί κέν τις ὑπ ὄμμασι δάκρυα φαίη
στάζειν οἰωθέντας ἐλαυνομένων πάλιν αἰγῶν
σαργὲ τάλαν τάχα γάρ σε κακὸν πόθον αἰπολίοισι
φημὶ συνοίσεσθαι τοῖος νόος ἀσπαλιήων
εἰς ἀπάτην καὶ κῆρα τεοὺς ἔτρεψεν ἔρωτας